Ajuntament de ... 

ORDENANÇA NÚM. 36

PREU PÚBLIC PER LA PRESTACIÓ DE SERVEIS EN LA PISCINA MUNICIPAL

Article 1r.- Fonament i naturalesa

D’acord amb allò que disposa 41 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), l’Ajuntament estableix preus públics per la prestació de serveis i realització d’activitats en la piscina municipal, que es regirà per la present Ordenança.

Article 2n.- Concepte

1. Els preus públics regulats en aquesta Ordenança es satisfaran pels usuaris que voluntàriament sol·licitin alguna de les activitats desenvolupades en la piscina municipal.
2. Si amb posterioritat a l’establiment d’aquest preu públic, cessessin en la prestació del servei les piscines privades que actualment concorren en la realització d’activitats similars a les que es desenvolupen en la piscina municipal, el preu públic es transformarà en taxa.

3. En cas de resultar preceptiva la transformació referida en el punt anterior, l’Ajuntament aprovarà l’Ordenança fiscal corresponent reguladora de la taxa per prestació de serveis en la piscina municipal, que entrarà en vigor a partir de la data en la qual es publiqui en el Butlletí Oficial de la Província de Barcelona la seva aprovació definitiva.

4. Quan els preus públics per serveis en la piscina municipal de caràcter periòdic hagin de transformar-se en taxa per la causa prevista en el punt 2, no serà precís realitzar la notificació individual a què es refereix l’article 102.3 de la Llei general tributària, sempre que el subjecte passiu i la quota de la taxa coincideixin amb l’obligat al pagament i l’import del preu públic al que substitueix.

5. El que disposa el punt anterior serà d’aplicació també en el supòsit que la quota de la taxa resulti incrementada respecte de l’import del preu públic al que substitueix, sempre que aquest increment es correspongui amb una actualització de caràcter general.

Article 3r.- Obligats al pagament

Estan obligats al pagament dels preus públics regulats en aquesta Ordenança les persones o entitats que sol·licitin o es beneficiïn de la prestació de serveis o realització d’activitats a què es refereix l’article 1, l’especificació de les quals es conté en les tarifes de l’article 4 d’aquesta Ordenança.

Article 4t.- Quantia

1. La quantia del preu públic regulat en aquesta Ordenança serà la fixada en l’apartat següent, segons les tarifes detallades per cadascun  dels diferents serveis o activitats.

2. La Tarifa d’aquest preu públic serà la següent:
(...)
3. L’obligació de pagament del preu públic regulat en aquesta Ordenança neix des del moment en el qual es presti o realitzi qualsevol dels serveis o activitats especificats a l’apartat anterior.

4. El pagament del preu públic pels serveis singulars relacionats en els epígrafs ........ s’efectuarà en el moment d’entrar en el recinte.

5. El preu públic pels serveis continuats, referits en l’epígraf ........ es pagarà dintre dels primers deu dies de cada trimestre natural.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança que, per raons sistemàtiques, reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
